মর্টেন পেটার মেলডল
মর্টেন পেটার মেলডল (ডেনীয়: Morten Peter Meldal; জন্ম ১৬ই জানুয়ারি, ১৯৫৪, ডেনমার্ক) একজন ডেনীয় রসায়নবিদ। তিনি ডেনমার্কের কোপেনহেগেনে অবস্থিত কোপেনহেগেন বিশ্ববিদ্যালয়ের রসায়নশাস্ত্রের অধ্যাপক। তিনি তামা-অনুঘটিত অ্যাজাইড-অ্যালকাইন চক্রীয়সংযোজন (Copper(I)-catalyzed Azide-Alkyne Cycloaddition) বা সংক্ষেপে কিউএএসি (CuAAC) ক্লিক বিক্রিয়াটি উদ্ভাবনের জন্য সবচেয়ে বেশি পরিচিত, , যে কাজটি তিনি ভ্যালেরি ভি. ফোকিন এবং ব্যারি শার্পলেস শার্পলেসের সাথে একই সময়ে কিন্তু স্বতন্ত্রভাবে সম্পাদন করেন। মেলডল ক্যারোলিন রুথ বার্টোজি এবং কার্ল ব্যারি শার্পলেসের সাথে যৌথভাবে "ক্লিক রসায়ন এবং জৈব-লম্বকোণী রসায়নের বিকাশের জন্য" ২০২২ সালে রসায়নে নোবেল পুরস্কার লাভ করেন ও পুরস্কারের অর্থের এক-তৃতীয়াংশ লাভ করেন।